Net handjievol mense by Tour se begin verwag | Netwerk24
Net handjievol mense by Tour se begin verwag
29 April 2020 20:15
Toeskouers verlede jaar by die eerste skof van die Tour de France in Brussel, België. Foto: Getty Images
Toeskouers by die eerste paar dae van die Tour de France sal dalk beperk moet word.
Só sê die Franse ministerie van sport oor dié land se verbod op die samekoms van meer as 5 000 mense by groot geleenthede.
Édouard Philippe, die land se eerste minister, het Dinsdag gesê groot sport- en kultuurbyeenkomste waar meer as 5 000 mense verwag word, mag nie voor September gehou word nie.
Frankryk se inperking geld tot 11 Mei.
Die Tour de France se begindatum is vroeër van 27 Junie tot 29 Augustus uitgestel.
Vir eers beteken dit nie ’n uitstel of kansellasie nie, maar daar kan reëls ingestel word oor die getal toeskouers.
“Dit is te vroeg om te sê hoe dié reëling die Tour sal raak. Vir eers beteken dit nie ’n uitstel of kansellasie nie, maar daar kan reëls ingestel word oor die getal toeskouers,” het ’n woordvoerder van die ministerie van sport gesê.
Die Tour is die grootste byeenkoms op padfietsry se kalender en die sport se winsgewendste.
Meer as 23 000 mense het teen Maandag reeds in Frankryk weens die Covid-19-pandemie gesterf.
Die verbod op groot byeenkomste tot September beteken die Tour-organiseerders sal die eerste drie dae van die wedren streng beperkings moet hê oor die aantal toeskouers.
Die Tour het gewoonlik onbeperkte toegang vir toeskouers, met duisende wat met vlae, baniere en in kostuums die deelnemers langs die roete aanmoedig.
Die eerste skof oor 170 km vind in en om Nice plaas. – Reuters
Meer oor: Frankryk | Tour De France | Toeskouers | Covid-19 | Fietsry
Ná 112 ure in saal is sy ‘Tour de Lockdown’ voltooi
Uitstel van Tour de France ‘red fietsry’
Tour de France byt ook in die stof